recursal/SuperWikiNEXT-32B huggingface dataset:
**הגקטורקים** (בטורקית: **Göktürk**, בכתב הטורקי הקדום: **𐱅𐰇𐰼𐰰:𐰜𐰇𐰛** - "הטורקים השמימיים" או "הטורקים הכחולים"; בסינית: 古突厥, gǔ tū jué) היו קבוצת עמים נודדים רבת עוצמה בתקופת ימי הביניים במרכז אסיה, בין השנים 552 ל-745. תחת הנהגתו של בומין ח'אן ובניו הצליחו שבטי הגקטורקים להשתלט על דרך המשי וירשו את הז'וֹאוּזָ'אן ככוח המרכזי באזור. בין היתר, היו קשורים לעלייתה של שושלת טָאנְג בסין (618). **האימפריה הגקטורקית** השתרעה בשיא כוחה בין הים הכספי למנצ'וריה והייתה המדינה הראשונה בהיסטוריה של מדינות העמים הנודדים במרכז אסיה שניתן לזהות את שפתה הרשמית (טורקית עתיקה) ואת הכתב שלה באמצעות הכיתובים שנמצאו על מצבות שליטיה, לוחות אורחון. הם גם העם הראשון אליו יש התייחסות כ"טורקי", או "tūjué", מילה שמשמעותה "חזקים". האימפריה הגקטורקית הגדולה התפצלה למזרח ולמערב לאחר מלחמת אזרחים שנגרמה עקב משבר ירושה. בסוף שנות החמישים של המאה השביעית לספירה האימפריה התפרקה עקב כיבוש המזרח בידי שושלת טאנג ופירוק המערב עקב מספר רב של בעיות. אימפריה שנייה נוצרה במזרח אחרי 30 שנה אך היא לא החזיקה מעמד לאורך זמן רב.

האימפריה הגקטורקית והפיצול
--------------------------

בשנת 542 מרד בומין ח'אן בח'אנות רוראן, ח'אנות מונגולית במקורה שהייתה המדינה השלטת ברמה המונוגולית ובמרכז אסיה. בשנת 552 הוא גבר על ח'אנות רוראן והח'אנות הטורקית הראשונה נוסדה תחת בומין ח'אן. בשנת 555 ח'אנות רוראן נפלה והח'אנות הטורקית הראשונה ירשה אותה כאימפריה השלטת ברמה המונגולית ולאחר מכן התרחבה גם למרכז אסיה.

הח'אנות הטורקית הראשונה בשיא גודלה, בשנת 576.
בשנת 581 פרצה מלחמת אזרחים באימפריה, מלחמת האזרחים הגקטורקית. בשנת 603, כתוצאה ממלחמת האזרחים, הח'אנות התפצלה לשתי ח'אנויות נפרדות: הח'אנות הטורקית המערבית והח'אנות הטורקית המזרחית. בשנת 657, שושלת טאנג הסינית שהביאה לסין את תור הזהב, כבשה את הח'אנות הטורקית המערבית והפכה אותה לווסאלית שלה. במהלך השנים, שושלת טאנג נלחמה באימפריה הטיבטית על שטחים במרכז אסיה ועל שליטה בח'אנויות הגקטורקיות. 

הח'אנות הטורקית המערבית נותרה וסאלית של שושלת טאנג עד נפילתה של הח'אנות ב-742. הח'אנות הטורקית המזרחית פגשה גורל דומה. בשנת 630 היא נכבשה על ידי שושלת טאנג.

### האימפריה הטורקית השנייה

בשנת 682 הוקמה הח'אנות הטורקית השנייה על ידי השבט הגקטורקי אשינה (אנ'). היא נחשבת לישות יורשת של הח'אנות הטורקית המזרחית שלאחר מכן נשלטה על ידי שושלת טאנג. הח'אנות הטורקית השנייה נפלה בשנת 744, לאחר שנכבשה על ידי ברית של תשעה שבטים טורקיים שהפכו מאוחר יותר לאימפריה האויגורית.

קישורים חיצוניים
----------------

ויקישיתוף מדיה וקבצים בנושא **גקטורקים** בוויקישיתוף

1. ↑  שם הברית הייתה Toquz Oghuz - ברית פוליטית של תשעה שבטים שהייתה תחילה כפופה לח'אנות הטורקית הראשונה, אך נשארה כברית של תשעה שבטים לאחר התפרקותה של האימפריה הראשונה.

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00573193

 |
פירוש נוסף ערך זה עוסק בכלי לטיפוס. אם התכוונתם למשמעות אחרת, ראו סולם (פירושונים).
סולם בסיסי
סולם לגג הבניין
**סולם** הוא כלי המשמש לטיפוס לגובה.

מבנה
----

לסולם מבנה בסיסי של שלבּים־שלבּים (בעברית גם שליבות מן שְׁלִיבָה או חֲווָקים מן חָווָק) המוחזקים בין שני מוטות אופקיים זה לזה ומאונכים לקרקע. הוא עשוי מחומרים חזקים המסוגלים לשאת משקל אדם, כגון מתכת, פלסטיק או עץ.
את הסולמות משעינים על הקיר, או מעגנים אליו, כשסוג נוסף של סולמות אינו אלא שני סולמות הנשענים זה על זה.

### סולם חבלים

סולם חבלים הוא סולם שחלקיו השונים עשויים לא מחומר קשיח אלא מחבל (לעיתים יש בפרקים חיזוקי מתכת). הוא קל משקל וניתן לקיפול, ועל כן נוח להובילו ממקום למקום ולאחסנו, ובשל גמישותו נוח להתקינו באתרים שבהם המשטח האנכי שעליו מטפסים איננו חלק אלא קמור (לדומה – קיר סלע). עם זאת, כדי להשתמש בו על המטפס להשקיע עוד מאמץ ומיומנות, שכן הוא נוטה להתנועע בעת הטיפוס עליו. יש סולמות חבלים ששלביהם עשויים מחומר קשיח.

סולם החבלים נוח ומשמש לרוב בטיולים ובמחנאות, בפעילויות צבאיות וכן בפעולות חילוץ והצלה.

### סולם במשחק

סולמות משמשים גם למשחק ילדים בגני שעשועים. בדרך כלל לשלביהם פרופיל מעוגל למניעת פציעות, בניגוד לשלביהם של סולמות העבודה, שהם בעלי פרופיל מלבני.

### ברכבי הצלה

ברכב מכבי אש מותקן סולם, ובעזרתו הכבאים מגיעים לקומות העליונות בבניין בוער אם לא ניתן להגיע אליהן דרך המדרגות הפנימיות. לעיתים הסולם מורכב על צריח מסתובב בגג המשאית של מכבי האש, והשליטה עליו יכולה להיעשות משני מרכזי פיקוד – מהמשאית עצמה או מקצהו העליון של הסולם (סלסילה). לאורך סולם הכבאים מורכב צינור מים.

אף כי הסולם משמש לעלייה ולירידה, הוא נתפס ככלי לעלייה. למשל במשחק הלוח "סולמות ונחשים", הסולמות מציינים את העלייה, בעוד שהנחשים (או החבלים) מסמלים את הירידה.

### בטיחות ופציעות

בשל החשש מנפילות העבודה בסולם דורשת ניסיון ומיומנות, ומעל גובה של 2 מ' נדרש גם אישור עבודה בגובה. 

התאונות משימוש בסולם יכולות לקרות בשל מספר סיבות:

* חוסר ייצוב - הישענות על אלמנט שאינו חזק דיו לשאת את כובד הסולם והאדם שעליו, או הטיית גוף מחוץ למרכז הכובד של הסולם מה שעשוי להביא להתהפכות בשל אפקט המנוף.
* שבירה - העמסת משקל יתר יחסית לחוזקו של הסולם (מושפע מסוג החומר שהסולם בנוי ממנו או מזווית הפריסה שלו).
* סגירת רגליים - בסולמות דו רגליים שינוי שיווי המשקל עשוי להביא את הרגליים להיסגר זו על זו ולנפילת הסולם.

גלריה
-----

* סולםסולם
* ילדים מטפסים על מתקן הסולמות במושב צופיתילדים מטפסים על מתקן הסולמות במושב צופית
* סולם חבליםסולם חבלים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סולם** |
| ויקישיתוף תמונות ומדיה בוויקישיתוף: **סולמות** |

הערות שוליים
------------

1. ↑  תקנות הבטיחות בעבודה (עבודה בגובה), תשס"ז-2007, באתר נבו

| כלי עבודה |
| --- |
| 

|  |  |
| --- | --- |
| אזמל • גרזן • דיסק חיתוך • חוט בנאים • חוט משיכה • טסטר • כליבה‏ (קלמרה) • כף בנאים‏ • לדרמן • מברג • מחרטה • מסור • מסור אנכי • מסור חרב • מסור נימה • מסור עגול • מסור שרשרת • מספריים • מעדר • מפתח ברגים • מפתח צינורות • מפתח שוודי • מקדחה • מקצועה • מרית • משפך • משרט • סולם • מלחציים • סכין • פטיש • פטיש אוויר • פלייר • פלס בנאים • קת • רשת • שטיכמוס |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550694205171
* GND: 4167318-9
* LCCN: sh85073884
* NARA: 10663859
* NKC: ph490133

 |
**שבתאי לוי** (נולד ב-12 בספטמבר 1960) הוא כדורגלן עבר ישראלי ששיחק בעמדת החלוץ, משחקניה הבולטים של הפועל תל אביב בשנות ה-80.

קריירה
------

לוי גדל במחלקת הנוער של הפועל תל אביב, ובשנת 1977 עלה לקבוצת הבוגרים של המועדון והחל לשחק כקיצוני שמאלי. ב-23 בדצמבר 1978 כבש את שערו הראשון בקריירה, בניצחון 2–0 על הפועל יהוד באצטדיון בלומפילד, ובסך הכל כבש בעונת 1978/1979 ארבעה שערי ליגה, שהספיקו לו כדי להיות מלך השערים של הקבוצה באותה עונה, יחד עם שייע פייגנבוים ורפעת טורק.

הפריצה הגדולה של לוי הגיעה בעונת 1980/1981, כשהוסט על ידי המאמן דוביד שווייצר לעמדת החלוץ המרכזי, והחל לשתף פעולה עם חברו מילדות, הקשר משה סיני. באותה עונה זכה לוי באליפות עם הפועל תל אביב והיה מלך השערים של הקבוצה עם 17 שערי ליגה, ביניהם צמד שערים בניצחון 3–0 בדרבי מול מכבי תל אביב, וצמד במשחק האליפות של הקבוצה מול מכבי פתח תקווה.

בעונה שלאחר מכן התקשה לוי לשחזר את יכולתו מעונת האליפות וכבש שלושה שערים בלבד, אך בעונות הבאות המשיך להוביל את התקפת הפועל תל אביב, לצידם של גילי לנדאו ומוריס ז'אנו. בשנת 1983 זכה בגביע המדינה עם הקבוצה, לאחר ניצחון 3–2 בדרבי מול מכבי תל אביב במשחק הגמר. בעונת 1983/1984 שוב היה מלך השערים של הקבוצה, עם 12 שערי ליגה, כולל השער האחרון בניצחון 3–1 על בית"ר ירושלים באצטדיון ימק"א, במשחק שמנע מבית"ר לזכות באליפות הראשונה בתולדותיה, והצית את היריבות בין המועדונים.

לוי זכה עם הקבוצה בשתי אליפויות נוספות (1986 ו-1988), ובסך הכל שיחק 11 שנים במועדון. לוי כבש 71 שערים בכל המסגרות במדי הפועל תל אביב, מתוכם 58 שערי ליגה, והוא מדורג במקום החמישי בטבלת מלך השערים של הקבוצה בכל הזמנים.

לאחר האליפות האחרונה עבר לשחק בשמשון תל אביב ששיחקה אז בליגה הבכירה, וכעבור שנה עזב את ישראל ועבר להתגורר בארצות הברית. לאחר שנתיים וחצי חזר לשחק כדורגל בשמשון תל אביב בליגת המשנה, ולאחר מכן עבר לשחק בהפועל יהוד בליגה ב', שם פרש ממשחק פעיל בשנת 1994.

### נבחרת ישראל

במדי נבחרת ישראל הופיע לוי ב-4 משחקים, כולם נערכו באצטדיון בלומפילד. את הופעת הבכורה שלו בנבחרת ערך ב-8 באפריל 1981, במשחק ידידות מול נבחרת רומניה. ב-26 בספטמבר 1983 כבש את שערו היחיד במדי הנבחרת, במשחק ידידות מול נבחרת אורוגוואי. את הופעתו האחרונה בנבחרת ערך ב-20 בנובמבר 1983, במשחק מול נבחרת גרמניה במסגרת הטורניר הקדם-אולימפי.

תארים
-----

הפועל תל אביב
* אליפויות: 1980/1981, 1985/1986, 1987/1988
* גביע המדינה: 1982/1983

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר FootballDatabase.eu
* רביב שכטר, העשור האדום, באתר ynet, 8 באוגוסט 2000
* ספר מלכים, באתר nrg‏, 13 במרץ 2008
* אתר למנויים בלבד אריה לבנת, השייח' לא עזר, גם לא הקמעות: במשך עונה אחת הוא היה סקורר אגדי - ומאז נעלם, באתר הארץ, 5 בספטמבר 2020
**לישמניה** (שם מדעי: *Leishmania*) הוא הטפיל הגורם למחלה המוכרת כ"שושנת יריחו" (Leishmaniasis). לישמניה משתייך למשפחת טפילים בעלי שוטון בודד (flagellates). קיימים מינים רבים של לישמניה, כאשר החלוקה הבסיסית היא בין cutaneous leishamnia ל-visceral leishmania.

מורפולוגיה
----------

מבחינה מורפולוגית, אין הבדל בין הטפיל הגורם ל-cutaneous Leishmaniasis לבין visceral Leishmaniasis. ההבדל הוא בפרופיל האנזימים. בגוף האדם הטפיל מופיע כ-amastigote. במצב זה הוא בתוך המקרופאג, גודלו 2–4 מיקרומטר, מחוספס, וניתן להבחין בשני חלקי כרומטין נפרדים, כאשר הגדול הוא הגרעין, והקטן ה-kynetoplast. בצורה זאת הוא מופיע בכל החולייתנים.

בזבוב החול הטפיל מופיע כ-promastigote, צורתו מאורכת והוא בעל שוטון יחיד בקדמת הגוף. הצורה בעלת הגרעין הבודד וה-kynetoplast היא הצורה בה הטפיל יופיע בחסרי חוליות ובתרבית.

מחזור חיים
----------

זבוב החול עוקץ אדם ומעביר לו את הטפיל בצורת ה-proamastigote. באזור העקיצה מתחיל תהליך דלקתי. נויטרופילים, המשמשים כחלק מקו ההגנה הראשון של הגוף, בולעים את הטפיל אך לא הורגים אותו. לטפיל יש יכולת להאריך את חיי הנויטרופיל מ-8–10 שעות למספר ימים. לאחר שהנויטרופיל עובר אפופטוזה נבלע הטפיל על ידי מונוציט/מקרופאג. בתוך המקרופאג, מתחברת הבועית המכילה את הטפיל עם ליזוזום, על מנת לעכל את הטפיל. אולם, זוהי הסביבה לה זקוק ה-proamastigote כדי להתרבות. הוא מתפתח לצורת ה-amastigote ומתרבה בתוך המקרופאג. זבוב חול עוקץ את האדם הנגוע ונהפך להיות נשא/וקטור של הטפיל. במערכת העיכול של זבוב החול חוזר הטפיל לצורת proamastigote.

מחזור החיים של לישמניה

ראו גם
------

* Visceral leishmaniasis

קישורים חיצוניים
----------------

ויקישיתוף מדיה וקבצים בנושא **לישמניה** בוויקישיתוף
* לישמניה, באתר NCBI (באנגלית)
* לישמניה, באתר האנציקלופדיה של החיים (באנגלית)
* לישמניה, באתר GBIF (באנגלית)
* לישמניה, באתר אנציקלופדיה בריטניקה (באנגלית)
* לישמניה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563035005171
* BnF: cb12188076f (data)
* GND: 4167258-6
* LCCN: sh85075921
* NDL: 00569561
* NKC: ph117039

 |


* יעל גרופר, סוף לפצעים של "שושנת יריחו"?, במדור "חדשות מדע" באתר של מכון דוידסון לחינוך מדעי, 4 באפריל, 2017
שער הספר העוסק בפעולות צבא ארצות הברית בפלישה לנורמנדי
**צבא ארצות הברית במלחמת העולם השנייה** (באנגלית: **United States Army in World War II**) היא סדרה בת 75 ספרים, המהווה את התיעוד ההיסטורי הרשמי של פעולות הצבא האמריקני במהלך מלחמת העולם השנייה. הסדרה, הידועה בכינויה "הספרים הירוקים", פורסמה על ידי המרכז להיסטוריה צבאית של צבא ארצות הברית (Center for Military History) החל משנת 1947 ועד לשנות התשעים של המאה ה-20. 

בשנים האחרונות החל המרכז להיסטוריה צבאית להעלות בהדרגה את כרכי הספר לאתר האינטרנט שלו לשימוש חפשי.

נושאי הספרים
------------

כרכי הסדרה מתחלקים ל-12 תת-סדרות:

שש תת-סדרות זירתיות, המוקדשות לתיאור פעילות צבא ארצות הברית בזירות המלחמה השונות על ציר הזמן:

* **זירת המבצעים האירופית** – המלחמה במערב אירופה ומרכז אירופה (9 כרכים, כולל שני כרכים על הסיוע הלוגיסטי בזירה זו)
* **זירת המבצעים של הים התיכון** – המלחמה בצפון אפריקה ובאיטליה (4 כרכים)
* **זירת המזרח התיכון** – פרס והסיוע דרכה לברית המועצות (כרך אחד)
* **המלחמה באוקיינוס השקט** - המערכה באיי הפיליפינים, באיי האוקיינוס השקט ובאוקינאווה (11 כרכים)
* **זירת סין-בורמה-הודו** (שלושה כרכים)
* **חצי הכדור המערבי** – הגנת ארצות הברית וחצי הכדור המערבי (שני כרכים).

ארבע תת-סדרות נושאיות:

* **מחלקת המלחמה** – כולל תכנון אסטרטגי של בעלות הברית, לוגיסטיקה גלובלית, גיוס כלכלי ותעשייתי (8 כרכים)
* **כוחות הקרקע של הצבא** – ארגון והדרכה (2 כרכים)
* **חילות השירותים של הצבא** – סקירה כללית (כרך אחד)
* **השירותים הטכניים של הצבא** – חילות ההנדסה, הרפואה, הקשר, האב"כ, החימוש, האספקה והתובלה (22 כרכים).

שתי תת-סדרות מיוחדות:

* **מחקרים מיוחדים** – כולל כרונולוגיה של המלחמה (1941-1945), ניתוח שלושה קרבות נבחרים, שירות נשים וחיילים שחורים בצבא ונושאים נוספים (9 כרכים)
* **תיעוד בתמונות** – המלחמה נגד גרמניה באירופה, המלחמה בים התיכון ואיטליה והמלחמה נגד יפן (שלושה כרכים).

כתיבת הספרים נעשתה על ידי היסטוריונים אזרחים. הכתיבה של הסדרה כולה נוהלה על ידי ועדה מייעצת של חוקרים מאוניברסיטאות מרכזיות בארצות הברית ומן האקדמיה הצבאית וסט פוינט. הספרים הוצאו לאור על ידי משרד המדפיס הממשלתי של ארצות הברית. 

בשנות התשעים, לרגל מלאת חמישים שנה למלחמת העולם השנייה, הודפסו מחדש מקצת כרכי הסדרה.

העלאת הסדרה לאינטרנט
--------------------

המרכז להיסטוריה צבאית של צבא ארצות הברית החל להעלות את כרכי הסדרה בשלמותם לאתר האינטרנט שלו, שם הם זמינים לקריאה באופן חפשי.

קישורים חיצוניים
----------------

* סדרת הספרים באתר המרכז להיסטוריה צבאית של צבא ארצות הברית.
**מכבי "רימקס" נתניה** היא קבוצת כדורגל חופים המשחקת בליגת "בנק יהב" בכדורגל חופים.

היסטוריה
--------

הקבוצה הוקמה בשנת 2007 יחד עם הקמת הליגה.
מכבי נתניה היא הקבוצה הראשונה שזכתה באליפות הליגה, לאחר שניצחה בגמר את עירוני ראש העין בתוצאה 2–5 כאשר כוכב הקבוצה צחי אילוז כבש צמד. בעקבות זאת, נתניה הוזמנה לאליפות אירופה בכדורגל חופים.

לאחר מכן, נתניה הגיעה 4 פעמים לגמר הליגה שם הפסידה בכל המשחקים. היא הקבוצה עם הכי הרבה העפלות לגמר הליגה.

בקבוצה שיחקו מיטב השחקנים של נבחרת ישראל, כגון: צחי אילוז, אדיר דנין, קובי בדש, אדם לם ולירון פרטוק. צחי אילוז הוא השחקן עם הכי הרבה שערים בליגה בכל הזמנים עם 48 כיבושים.

בשנת 2013 הקבוצה החתימה את דייגיניו הברזילאי מראש העין, אשר הציג יכולת עילאית והביא אותה עד לגמר, שם הפסידה לבני "פלפלה" כפר קאסם. באותה עונה מונה שחקן העבר אורן מוחרר להיות מאמנה החדש של נתניה אחרי שבני לם, מאמנה הוותיק של נתניה ומאמן הנבחרת, החליט שהוא מתעמק באימון הנבחרת. אמנם לאחר שלושה מחזורים בלבד, בני לם מצא את עצמו חוזר לאמן את קבוצתו. בשנה הזאת רבים החשיבו את נתניה כקבוצה עם הכדורגל היפה והיעיל ביותר שנראה בחוף פולג.

הסגל הנוכחי
-----------

*סגל לאליפות ליגת בנק יהב בכדורגל חופים לעונת 2019*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | אסף רז  |
| 2 | ברזילברזיל | קשר | רפאל סילבה אמורים (**רפיניה**)  |
| 3 | ברזילברזיל | בלם | **אנטוניו** ברנרדו דה פריאס ג'וניור  |
| 4 | ישראלישראל | בלם | בן בריגה  |
| 6 | ישראלישראל | בלם | אלון לוי  |
| 7 | ישראלישראל | קשר | אדם לם (קפטן) |
| 8 | ישראלישראל | קשר | עומר הלוי  |

 |  | 

| מס' |  | עמדה | שם |
| --- | --- | --- | --- |
| 10 | ברזילברזיל | חלוץ | לוקאס טדאו אזוודו (**לוקאו**)  |
| 11 | ישראלישראל | חלוץ | אליחי צברי  |
| 15 | ישראלישראל | בלם | גיא עיני  |
| 16 | ישראלישראל | שוער | רז זרקא  |
| 18 | ישראלישראל | שוער | אבי גבאי  |
| — | ישראלישראל | שוער | גסטון מזרחה  |

 |

מאמן: ישראלישראל לירון פרטוק

תארים
-----

### תחרויות לאומיות

**ליגת בנק יהב בכדורגל חופים**

* **אלופה (4)**: 2007, 2014, 2017, 2018
* סגנית (6): 2009, 2010, 2011, 2013, 2015, 2019

אוהדים
------

בכל יום שישי מגיעים לארנה בחוף פולג קבוצה של נערים, המחזיקים בשם "אולטראס החוף". הנערים מכינים תפאורות ומעודדים בכל משחק.
**אוֹרִי זך** (נולד ב-31 באוקטובר 1976) הוא מוזיקאי, מלחין, מעבד ומפיק מוזיקלי ישראלי.

ביוגרפיה
--------

בוגר בית הספר למוזיקה "רימון". לפרסומו הראשון זכה זך בשנת 2005, כאשר הפיק ועיבד יחד עם שמוליק נויפלד את כל שירי אלבום הבכורה של אשתו הזמרת מירי מסיקה. באלבום ניגן זך בפסנתר ובקלידים, ואף הלחין את השיר "שני כוכבים" ("רחוק מכאן") למילותיו של ארז ברזוליק עם מסיקה עצמה. באותה שנה אף הפיק ועיבד את אלבום הבכורה של אוהד חיטמן, וניגן גם בו בקלידים.

בשנת 2006 הפיק ועיבד את שירי אלבום הבכורה של איה כורם, ואת האלבום "ככה מקרוב" של ניר סנדץ'. לאלבום הבכורה של הראל סקעת, שיצא באותה שנה, הלחין ועיבד זך את השיר "הרוח תשנה את כיוונה" למילותיה של אסתר שמיר. כמו כן באותה שנה ניהל מוזיקלית את המחזמר "כמו בסרט".

בשנת 2007 יצא האלבום השני של מסיקה, "שלום לאמונות", אשר גם בו הפיק ועיבד זך את כל השירים. באלבום זה הלחין את השירים "אסופים" (למילותיו של מוטי פרלמן) ו"שירה" לו גם כתב את המילים. בסוף אותה שנה הפיק את אלבומה של יעל נחשון, "פנייך". במאי 2010 הוציא זך סינגל בכורה כזמר, "בלגאן", שכתב והלחין בעצמו. בפברואר 2019, הפיק את השיר "מנגנת בי" של אריק סיני, אותו כתב שי רותם והלחינו עמרי קסטן ולירון בן שמעון.

כיום זך מנגן בהופעות של דני רובס ובהופעות של מירי מסיקה, לה נישא בשנת 2005. זך הוא גם המפיק המוזיקלי במספר תוכניות טלוויזיה, ביניהן גם "בית ספר למוסיקה". בנוסף, מלמד ומרכז את מסלול הפקה מוזיקלית בבית הספר למוזיקה של הקריה האקדמית אונו.

חיים אישיים
-----------

ב-2005 נישא לזמרת מירי מסיקה ומתגורר בקריית אונו. ב-3 ביולי 2010 נולדה בתם הבכורה, וב-13 בספטמבר2013 נולדה בתם השנייה.

אלבומים בהפקתו
--------------

* "אוהד חיטמן" (2005)
* "מירי מסיקה" (2005)
* "איה כורם" (2006)
* "ככה מקרוב" - ניר סנדץ' (2006)
* "מקסימום בסוף ניפול" - תמיר חיטמן (2007)
* "שלום לאמונות" - מירי מסיקה (2007)
* "פנייך" - יעל נחשון (2007)
* "משהו חדש מתחיל" - דני רובס (2008)
* "שפה זרה" - איה כורם (2008)
* "מה שבאור נעלם" - ירדן בר-כוכבא ודידי שחר (2009) (ארבעה שירים)
* "חדשות טובות" - מירי מסיקה (2010)
* "קצת אחרת" - רוני דלומי (2010)
* "מלך" - מירי מסיקה (2012)
* "סימנים על החול" - מירי מסיקה (2014)

קישורים חיצוניים
----------------

ויקישיתוף מדיה וקבצים בנושא **אורי זך** בוויקישיתוף

* אורי זך, במיזם "אישים" לתיעוד היצירה הישראלית
* אורי זך, במסד הנתונים הקולנועיים IMDb (באנגלית)
* אורי זך, דף שער בספרייה הלאומית
* אורי זך, באתר MOOMA (בארכיון האינטרנט)
* אורי זך, בארכיון הבימה
* טל פרי, "הקוסם", 2 באוגוסט 2007, MOOMA
* אורי זך באתר בית הספר למוסיקה של הקריה האקדמית אונו
* קטע קול אורי זך מקריא שיר של לאה גולדברג "ימים לבנים", גלי צה"ל, יולי 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300233305171
* BnF: cb165426584 (data)
* ISNI: 0000 0001 3903 8848
* VIAF: 186935790
* WorldCat: viaf-186935790

 |
וזלין - השם המסחרי של החומר ג'ל פטרולאום לבן
**וזלין** (באנגלית: **Vaseline**) הוא שם המותג הפופולרי של חברת יוניליוור לחומר ג'ל פטרוליום (Petroleum jelly) או פרפין רך.

השימוש העיקרי בווזלין הוא כמשחה לטיפול והרגעה של גירוי בעור שאינה דורשת מרשם רופא.

היסטוריה
--------

הווזלין התגלה לראשונה בצורתו הגולמית כ"שעווה שחורה" בשנת 1859 בידי פועלים של מתקני קידוחי הנפט הראשונים, והוא שימש אותם לטיפול בחתכים וכוויות שסבלו מהם כתוצאה מעבודתם.

הכימאי רוברט צ'יזברו שעד לאותו הזמן עסק בהפקת שמן מלווייתנים, זיהה את המגמה העתידית ולפיה הנפט יתפוס את הבכורה בתחום עיסוקו, והחל לחקור את הפוטנציאל המסחרי של החומר החדש. צ'יזברו גילה כי מזיקוק של החומר הגולמי השחור והשמנוני ניתן ליצור ג'ל בהיר בעל אותן תכונות של הקלה על גירוי בעור, ובשנת 1872 רשם אותו כפטנט.

מפעל הייצור הראשון למשחה נפתח ב-1870 ונבחר לו שם המותג "וזלין". על מנת למכור את המוצר החדש שפיתח, החל צ'יזברו בתצוגות רחוב בניו יורק בהן יצר כוויות על עורו ולאחר מכן מרח אותן ב"משחת הפלאים", כפי שכינה אותה.

תכונות החומר
------------

וזלין מורכב מתערובת דליקה של פחמימנים במרקם מוצק-חלקי (ג'ל) בעלי שרשרת פחמימנים הגבוהה בדרך כלל מ-25 אטומי פחמן.
החומר שקוף ובעל גוון שנע בין לבן לצהוב בהיר, חסר טעם וריח והכל בהתאם למידת הזיקוק של חומר הגלם.

נקודת ההתכה של החומר היא כ-75 מעלות צלזיוס, הוא אינו מתחמצן במגע עם האוויר ואינו פעיל מבחינה כימית. החומר אינו מסיס במים אך ניתן להמיסו בעזרת ממסים אורגניים.

שימושים
-------

השימוש בג'ל פטרולאום נעשה לצורך הקלה על גירוי חיצוני בעור כגון כוויות; אך למעשה אין לו כל תכונות רפואיות או השפעה ישירה על תהליך ההחלמה והוא כלל אינו נספג בעור. ההשפעה החיובית של מריחת הווזלין על פגע בעור נובעת מן האיטום שהוא יוצר על פני העור ובכך מונע יצירת מגע עם חיידקים ויצירת זיהום, ושומר על גמישות העור הפגוע. יכול לעזור במקרים קלים של דלקת זווית הפה.

תכונותיו של הווזלין מאפשרות להשתמש בו גם לצרכים קוסמטיים של הגנת העור ושמירת גמישותו במקרים כגון שפתיים יבשות וסדוקות, פטרת הציפורניים, וכדי להסיר איפור.

ספורטאים הפועלים בתחרויות סיבולת ארוכות כגון משחים ארוכים או תחרויות מרתון של ריצה ואופניים, נוהגים למרוח וזלין לפני התחרות במקומות החיכוך של העור עם בגדי הספורט כאמצעי הגנה משפשוף וצריבה.

שימוש נוסף של החומר נמצא בהגנה על רהיטים מעץ ומעור ואף על חלקי מתכת ופלסטיק של מכוניות.

### שימושים לא מומלצים

עם התפשטות השימוש בווזלין כ"משחת פלא", הופצו גם אזהרות לשימוש לא מומלץ או מסוכן בחומר. כך למשל לא מומלץ למרוח ווזלין על כוויות טריות כיוון שתכונותיו של החומר כולאות את החום בתוך העור ומקשות על ההחלמה. גם ביובש או גודש באף החומר עלול לחדור לדרכי הנשימה ולהוביל לדלקת ריאות מחשיפה לשמן (Lipid pneumonia). השימוש בווזלין בעת קיום יחסי מין תוך שימוש בקונדום העשוי לטקס אינו מומלץ מכיוון שהוא עשוי לגרום לקונדום להיקרע.

קישורים חיצוניים
----------------

ויקישיתוף מדיה וקבצים בנושא **וזלין** בוויקישיתוף
* 
* וזלין, באתר אנציקלופדיה בריטניקה (באנגלית)
עמי מימון באולפן רדיו קול ברמה
**חידודון** היא תוכנית רדיו בת שעתיים העוסקת בפנאי, הומור וחידות ברוח יהודי המשודרת מדי יום בין 14:00–16:00 בתחנת הרדיו האזורית 'קול ברמה' בהגשתו של עמי מימון.

היסטוריה
--------

ב-2009, עם פתיחת הרדיו האזורי החרדי 'קול ברמה', החל מימון להגיש את התוכנית, תחילה באורך שעה אחת, ובהמשך הורחבה לשעתיים, בין 14:00-16:00 בצהריים. במהלך התוכנית מציג מימון למאזינים חידות "כסף במזומן" בנושאים תורנים, כאשר המאזינים אשר עולים לשידור ובוחרים כסף גדול (שעל כל תשובה נכונה זוכים ב-100 שקלים, עד סכום של ₪1,000) או כסף קטן (20 שקל על כל תשובה נכונה), בנוסף מגיש "חידה מתגלגלת" בנושא תורני אשר לרוב נפתרת נכונה אחת לחודש, ולפעמים נפתרת לאחר כמה חודשים ביוני 2021 תשובה נכונה של מאזין זיכתה אותו ב-20 אלף שקל.

בין התוכנית הוא מחלק פרסים על אמירת "גם אני מאזין לחידודון עם עמי מימון" בשיחה טלפון שמחייג בחסוי למאזין שחייג קודם.

בתוכנית משודרות מדי יום פינות תורניות וכן ראיונות ברוח השמחה בשלל נושאים.

עם השנים זכתה התוכנית לפופולריות רבה, ולפי סקר TGI היא נחשבת לתוכנית הרדיו המואזנת ביותר בציבור החרדי. ב-2016 אף נמדדה התוכנית כתוכנית הרדיו המואזנת ביותר בישראל בין 14:00-16:00, כשהיא משאירה מאחור תוכניות נחשבות כמו 'דידי לוקאלי' ואחרים.

ב-28 בנובמבר 2017 זכה מימון, מגיש התוכנית, לציון לשבח במהלך כנס אילת לעיתונות על הצלחת תוכניתו.

ב-2020 יצא על ידי חיים ולדר הספר "חידודון" המבוסס על התוכנית.

קישורים חיצוניים
----------------

* חידודון באתר רדיו קול ברמה
* קובי נחשוני, חמיצר החרדי: 10,000 ש"ח לפתרון "חידת הלכה", באתר ynet, 13 בנובמבר 2012

הערות שוליים
------------

1. ↑  יאיר טוקר, ‏צפו: מאזין זכה ב-10,000 שקל בתוכנית של עמי מימון, באתר כיכר השבת, 6.11.2014
2. ↑  שימי פרקש, לאחר שלושה חודשים מאזין ענה תשובה וזכה ב-5000 ש"ח, באתר בחדרי חרדים, 25 במאי 2020
3. ↑  סקר TGI: עמי מימון ממשיך להוביל בנתוני הרייטינג, באתר chabad.info, ‏2015-01-28
4. ↑  תכנית הצהריים המואזנת בישראל: "חידודון", באתר כיכר השבת
5. ↑  עמי מימון קיבל ציון לשבח על ה'חידודון', באתר כיכר השבת
6. ↑  עמי מימון וחיים ולדר בספר משותף: "חידודון" מגיע למדפים בסוף השבוע, הידברות 2019
**שרה דרו** (באנגלית: **Sarah Drew**, נולדה ב-1 באוקטובר 1980) היא שחקנית אמריקאית. ידועה בעיקר בשל משחקה בסדרות אוורווד ובתור ד"ר אפריל קפנר "האנטומיה של גריי".

שנותיה הראשונות
---------------

דרו נולדה בשרלוטסוויל שבווירג'יניה אך גדלה בברוקאייבן (אנ') שבניו יורק ולמדה בתיכון בלונג איילנד. אמהּ, דוקטור ג'ני דרו מלמדת ביולוגיה. בן דודה מדרגה שנייה הוא השחקן בנג'מין מקנזי. בשנת 2002 קיבלה תואר מאוניברסיטת וירג'יניה.

קריירה
------

ב-1997 היא דובבה בסדרה "דריה" ואף השתתפה בשני סרטי המשך לסדרה. הופעתה הראשונה בתיאטרון הייתה במחזה "רומיאו ויוליה" בפרינסטון והופעתה הראשונה בתיאטראות ברודוויי הייתה ב-2003 ולאחר מכן הופיעה גם בתיאטרון הווסט אנד.

בשנים 2004 עד 2006 שיחקה בתפקיד קבוע בסדרה "אוורווד". לאחר מכן שיחקה גם בסדרות שונות, ביניהן "חוק וסדר", "מדיום", "קאסל", "Glee", "מד מן" ו"על טבעי". ב-2008 שיחקה בתפקיד משנה בסרט "בחזית הכיתה", וב-2009 לוהקה לסדרת הדרמה המצליחה של שונדה ריימס "מרפאה פרטית" ולאחר מכן לוהקה בתפקיד אפריל קפנר לעונה השישית של הסדרה "האנטומיה של גריי" אשר גם היא בהפקתה של ריימס. ב-9 ביוני 2010 קודמה לשחקנית קבועה בסדרה.

במאי 2014 יצא הסרט ערב אמהות (אנ') בכיכובה של דרו לצד השחקנית פטרישיה היטון.

חיים אישיים
-----------

ביוני 2002 נישאה דרו לפיטר לנפר, מרצה באוניברסיטת קליפורניה בלוס אנג'לס. ב-18 בינואר 2012 נולד לזוג בנם הראשון אשר נקרא מיכה עמנואל. בדצמבר 2014 נולדה לזוג בתם השנייה שנקראה בשם חנה מלי רוז.

פילמוגרפיה
----------

### טלוויזיה

* 1997–2001: דריה (דיבוב)
* 2004: Wonderfalls
* 2004–2006: אוורווד
* 2007: חוק וסדר: מדור מיוחד
* 2008: מדיום
* 2008, 2009: מרפאה פרטית
* 2008–2009: מד מן
* 2009: קאסל
* 2009: מספ7ים
* 2009: Glee
* 2009–2018: האנטומיה של גריי
* 2010: על טבעי
* 2010: מיאמי מדיקל
* 2021–הווה: קיץ אכזרי
* TBA‏: *Amber Brown*

### קולנוע

* 2003: רדיו
* 2005: The Baxter
* 2007: American Pastime
* 2008 - ווינרס
* 2008: בחזית הכיתה
* 2010: משיכה
* 2014: ערב אמהות

קישורים חיצוניים
----------------

ויקישיתוף מדיה וקבצים בנושא **שרה דרו** בוויקישיתוף
* שרה דרו, ברשת החברתית פייסבוק
* שרה דרו, ברשת החברתית אקס (טוויטר)
* שרה דרו, ברשת החברתית אינסטגרם
* שרה דרו, במסד הנתונים הקולנועיים IMDb (באנגלית)
* שרה דרו, באתר AllMovie (באנגלית)
* שרה דרו, במסד הנתונים הקולנועיים KinoPoisk (ברוסית)
* שרה דרו, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1064715680
* ISNI: 0000 0000 4743 1335
* LCCN: no2008033339
* MusicBrainz: 44fb7506-f2a6-4c8b-b590-650dc577d67a
* NTA: 336463995
* VIAF: 71194443
* WorldCat: lccn-no2008033339

 |
**סטיפה פריצה** (בקרואטית: **Stipe Perica**; נהגה: [stǐːpe pêritsa]; נולד ב-7 ביולי 1995) הוא כדורגלן קרואטי המשחק בעמדת החלוץ בסטנדרד ליאז' מליגת העל הבלגית.

קריירת מועדונים
---------------

פריצה החל את קריירת המשחק שלו בנ.ק. זאדאר בשנת 2012. הוא ערך את הופעת הבכורה שלו בקבוצה הבוגרת בספטמבר 2012. בעונתו הראשונה, כבש שמונה שערים ב-20 משחקי ליגה, ועשרה שערים בכל המסגרות.

ב-1 באוגוסט 2013 חתם בצ'לסי, ששילמה עבורו 2.5 מיליון יורו. מיד לאחר חתימתו בצ'לסי הוא הושאל לנאק ברדה ההולנדית.

בהופעת הבכורה שלו בנאק ברדה כבש את שערו הראשון בניצחון 1–5 על רודה. ב-22 בינואר 2015 הסתיימה השאלתו לנאק ברדה, והוא הושאל מחדש לאודינזה האיטלקית, עד יוני 2016.

ב-8 בפברואר 2015 ערך את הופעת הבכורה שלו במדי אודינזה מול נאפולי. ב-17 במאי כבש את שער הבכורה במועדון בהפסד 1–2 לרומא. ב-3 ביוני 2015 האריכה אודינזה את הסכם ההשאלה של פריצה לשנה וחצי. ב-15 ביוני 2016 הפעילה הקבוצה סעיף בחוזהו והוא הצטרף למועדון באופן קבוע.

ב-18 ביולי 2018 הושאל לפרוזינונה האיטלקית לעונה אחת. בינואר 2018 הוא הושאל שוב מאודינזה לקסימפאשה הטורקית. ב-23 באוגוסט 2019 הושאל למוסקרון מהליגה הבלגית.

ב-7 בספטמבר 2020 חתם לשנתיים בווטפורד מהצ'מפיונשיפ. הוא ערך את הופעת הבכורה שלו בווטפורד בתיקו מול אוקספורד יונייטד ב-15 בספטמבר 2020 במסגרת גביע הליגה. הוא כבש את שערו הראשון עבור ווטפורד בליגה בתיקו 1-1 מול בורנמות' ב-24 באוקטובר 2020.

ב-18 באוגוסט 2021 חתם לעונה אחת במכבי תל אביב.
ב-11 בספטמבר כבש את שער הבכורה שלו בקבוצה, בתיקו 1-1 נגד מכבי פתח תקווה. שלושה ימים לאחר מכן כבש את השער הראשון אי פעם במסגרת הקונפרנס ליג החדשה, במשחק נגד אלאשקרט מארמניה בו כבש שער נוסף. בעקבות המשחק קיבל את תואר השחקן המצטיין של המחזור הראשון בקונפרנס ליג. בסיום העונה הסדירה היה הכובש המוביל של הקבוצה עם 11 שערים. בעקבות כך מימשה הקבוצה את האופציה בחוזהו והחתימה אותו לשתי עונות נוספות..

פריצה החל את עונת 2022/2023 במכבי תל אביב, אך בחודש אוגוסט 2022 עזב את הקבוצה ללא אישור ונסע לבלגיה כדי לחתום בסטנדרד ליאז', לאחר מספר ימים שוחרר ממכבי תל אביב וחתם במועדון תמורת 900 אלף אירו.

קישורים חיצוניים
----------------

ויקישיתוף מדיה וקבצים בנושא **סטיפה פריצה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* רועי ויינברג, ‏ילד פלא ומחמאות מאיביץ': הכירו את פריצה, באתר ONE‏, 14 באוגוסט 2021

הערות שוליים
------------

1. ↑  Stipe Perica Signs, באתר הרשמי של צ'לסי, ‏2 באוגוסט 2013 (באנגלית)
2. ↑  Perica riscattato dal Chelsea FC, באתר הרשמי של אודינזה, ‏15 ביוני 2016 (באיטלקית)
3. ↑  Watford sign Perica from Udinese, באתר BBC, ‏7 בספטמבר 2020 (באנגלית)
4. ↑  יניב טוכמן‏, סטיפה פריצה חתם במכבי תל אביב: "שמח להצטרף למועדון הגדול בישראל", באתר וואלה!‏, 18 באוגוסט 2021
5. ↑  ?Who scored the first goals in UEFA's competitions, באתר אופ"א, ‏14 בספטמבר 2021 (באנגלית)
6. ↑  מוטי פשכצקי, ‏האופציה על פריצה מומשה, ירוויח במכבי מיליון יורו לשנתיים, באתר ערוץ הספורט, 14 במרץ 2022
הרב **יוסף חיים ישראל** הוא דיין, רבה הראשי של קזבלנקה, ואב בית הדין של מרוקו.

נולד בתטואן, צאצא לרב יצחק בן וואליד.

הוא משמש בתפקיד מאז עזיבת הרב אהרון מונסונגו את מרוקו בשנת 2010, ולפני כן כיהן כדיין בקזבלנקה החל משנת 1987.

כתב מספר חיבורים הלכתיים שנותרו עדיין בכתב יד.

### פולמוס הרבנות הראשית

כאב בית הדין של קזבלנקה, הרב ישראל הוא הסמכות הדתית היהודית העליונה במרוקו, למרות שבתפקידו לא הוגדר כך מלכתחילה.

לאחר הפרסומים שלפיהם מונה כביכול הרב יאשיהו פינטו לאב בית הדין של מרוקו בשנת 2019, הביעו רבים מחברי הקהילה היהודית המקומית תמיכה בבחירת הרב ישראל לרבה הראשי של המדינה, ודחו את האפשרות של בחירת הרב פינטו לתפקיד. לשם כך, הוקמה עצומה לתמיכה ברב ישראל, שעליה חתמו כ-400 חברים בקהילה.

בעצומה נכתב בין היתר כי על פי הכללים המקובלים, על הרב הראשי להתגורר דרך קבע במרוקו ולהיות בעל סמיכה לדיינות, להכיר את צורכי הקהילה ולהיות דובר את השפה המקומית - התנאים החסרים לרב פינטו. עוד הביעו דאגה בעצומה על הניסיון להציג את המינוי של הרב פינטו כמינוי של מלך מרוקו, וציינו את עברו הפלילי של הרב.

מצד אנשיו של הרב פינטו נטען כי המינוי הוא בחסות של סרג' ברדוגו, מזכ"ל הקהילות היהודיות במרוקו. אולם בראיון שהעניק האחרון אמר כי מינויו של הרב פינטו לרב ראשי אינו אפשרי.

בפברואר 2021 שלח הרב ישראל מכתב מחאה לרב יאשיהו פינטו, שבו הוא מבקש ממנו לחדול להשתמש בתארים שלא שייכים לו.

קישורים חיצוניים
----------------

* Morocco to Improve Role of Casablanca Hebrew Chamber in Civil Cases, באתר Morocco world news

הערות שוליים
------------

1. 1 2 3  Maroc : la nomination du nouveau grand rabbin divise, באתר Times of Israel

| רבנים ראשיים למרוקו |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| רבי רפאל אנקווה | רבי חיים יקותיאל בירדוגו | רבי יהושע בירדוגו | רבי שאול אבן דנאן | רבי מיכאל יששכר אנקווה | רבי שלום משאש | רבי ידידיה מונסונייגו | רבי שמעון סויסה | רבי אהרון מונסונגו | רבי יוסף ישראל |
| ה'תרע"ח (1918 - ה'תרצ"ה (1935) | ה'תרצ"ה (1935) - ה'ת"ש (1940) | ה'תש"א (1941) - ה'תש"ט (1949) | ה'תש"ט (1949) - ה'תשכ"ד (1964) | ה'תשכ"ד (1964) - ה'תשל"ב (1972) | ה'תשל"ב (1972) - ה'תשל"ח (1978) | ה'תשל"ח (1978) - ה'תשנ"ד (1994) | ה'תשנ"ד (1994) - 1998 | ה'תשנ"ד (1994) - 2010 | 2010 - הווה |

 |

|  |  |  |
| --- | --- | --- |
| **הקודם**:**הרב אהרון מונסונגו** | **רבנים ראשיים של מרוקו** | **הבא**:**אין** |
*salvia Rosmarinus* 
**רוזמרין רפואי** (שם מדעי: *Salvia Rosmarinus*) הוא שיח תרבות רב-שנתי ירוק-עד ממשפחת השפתניים, שפרחיו תכולים, גבעוליו מוציאים ענפים עמוסים בעלים מחטניים, ששוליהם מקופלים לאחור וצבעם ירוק כהה בצדם העליון ואפור בצדם התחתון. מרבים את הצמח מחלוקת שורשיהם של צמחים מפותחים, מייחורים הנלקחים מצמיחה חדשה ומושרשים או מזרעים. הצמח נפוץ ביותר כצמח נוי בישראל, בין השאר בשל עמידותו הגבוהה ליובש ולזיהום אוויר. צמח הרוזמרין סווג מחדש כמין בסוג מרווה, כאשר כעת מכונה המין "מרווה רוזמרינית", אך השימוש בשם רוזמרין הוא הנפוץ והמקובל.

מקור השם
--------

על פי הסברה, שם הצמח מקורו במילים הלטיניות Ros (טל) ו-Marinus (ים), בשל פרחיו התכולים המזכירים את הים, או בשל העובדה שלעיתים קרובות הוא גדל ליד הים. אגדה נוצרית מספרת שבעת בריחתה התרעננה מרים אם ישו בצמח, ופרחיו הלבנים הפכו למחרת לתכולים, ומכאן שמו "ורד" (Rose) "מרים" (Mary).

שימושי הצמח
-----------

בבישול מוסיפים את ענפי הרוזמרין כתבלין לתבשילים רבים. במטבח הצרפתי הוא משמש אחד המרכיבים בתערובת התבלינים הרב דה פרובאנס. במספר ארצות באירופה משרים ענפי רוזמרין ביין אדום ליצירת יין רוזמרין. בעבר השתמשו בתכונות האנטי-בקטריליות של הצמח לשימור בשר לאחר שעיסו אותו ברוזמרין.

במסורות עממיות מסמל הרוזמרין זיכרון ונאמנות ונחשב למסייע בגירוש שדים. לכן נהגו בימי הביניים להניח ענפי רוזמרין בין המצעים כדי לגרש חלומות רעים ותלו אותו בספריות לשם סילוק מזיקים. במלחמת העולם השנייה נתלו ענפי רוזמרין בבתי חולים כחומר מחטא.

לפי כתבי הרמב"ם נחשב הרוזמרין ל"מטאטא גן עדן".[דרוש מקור]

הצמח מכיל את הפנולים חומצה קרנוסולית (Carnosol) וחומצה קרנוסית (Carnosic) שהן חומרים נוגדי חמצון. לשמן האתרי המופק מהצמח שימושים בתעשיות התמרוקים והתרופות.
שמן רוזמרין טהור בריכוז 0.6 אחוז מתקבל מאידוי ראשי הפרחים והעלים. מאידוי כל הצמח מתקבל שמן באיכות פחותה. מרכיביו העיקריים של שמן זה הם צינאול (Cineole), קאמפור (Camphor) ובורנאול (Borneol). השמן משמש בתעשיית התמרוקים בסבונים, בדאודורנטים ובתכשירים לשיער, בשל היותו דוחה כינים. ניתן גם ליצור שמן לעיסוי על ידי שריית נצרי רוזמרין בשמן צמחי למשך שבוע.

ברפואה העממית משתמשים בצמח מושרה במי אמבט כנגד תשישות, מיובש כאבקה לעצירת דימום בזרייה על המקום או לשתייה בחליטת הנצרים, הפרחים והעלים. יש המאמינים שהצמח יעיל לטיפול בכאבי ראש, במיגרנה, בתשישות כללית, בחולשה של מחזור הדם, ובבעיות עיכול הקשורות להפרעות רגשיות. כמו כן, משמש הצמח גם להרחקת נמלים.

תמונות
------

צולם בקדומים.
הקשה על התמונה לשם הגדלתה מאפשרת להתבונן בדבורים האוספות את צוף הפרחים.

* 
* פרחים עלים ופרי של רוזמריןפרחים עלים ופרי של רוזמרין
* תקריב של זוג פרחי רוזמרין רפואיתקריב של זוג פרחי רוזמרין רפואי

קישורים חיצוניים
----------------

ויקישיתוף מדיה וקבצים בנושא **רוזמרין רפואי** בוויקישיתוף
* רוזמרין רפואי, באתר אנציקלופדיה בריטניקה (באנגלית)
* רוזמרין Rosmarinus officinalis Rosemary - הסבר על שימוש רפואי
* רוזמרין רפואי, באתר NCBI (באנגלית)

* רוזמרין רפואי, באתר האנציקלופדיה של החיים (באנגלית)

* רוזמרין רפואי, באתר Tropicos (באנגלית)

* רוזמרין רפואי, באתר GBIF (באנגלית)

* רוזמרין רפואי, באתר IPNI (באנגלית)

הערות שוליים
------------

1. ↑  המדריך השלם להרחקת נמלים בשיטות טבעיות (פחות או יותר)
**שייח' חוסיין** (באמהרית: **ሼክ ሁሴን**) היא עיירה בדרום-מערב אתיופיה. העיירה ממוקמת באזור בייל באורומיה והגובה שלה הוא 1,386 מטר מעל פני הים.

סקירה כללית
-----------

מגלה הארצות ארתור דונלדסון סמית (אנ') הגיע לשייח' חוסיין ב-21 בספטמבר 1894 ובילה שם מספר ימים.

ב-23 בדצמבר 2007 דיווח עיתון אתיופי שחברת SATCON Construction השלימה בניית כביש של 170 קילומטרים דרך האזור ההררי של אורומיה המחבר את שייח' חוסיין עם העיירה מיצ'טה.

קבר שייח' חוסיין
----------------

העיירה נקראת על שם מקום קדוש בעיני מוסלמים באתיופיה: קברו של שייח' חוסיין: קדוש סומלי מהמאה ה-13 ממרקה, שהכיר את האסלאם לאנשי סידאמו שחיו באזור באותה תקופה. הוא גם ייסד את סולטנות בייל (אנ') ומספרים שעשה ניסים רבים. מספר ניסים אלו תועדו בהגיוגרפיה שפורסמה בקהיר בשנות ה-20 של המאה ה-20. אף על פי שעיירה זו נמצאת כעת בתחומי המולדת של בני האורומו, היא ממשיכה להיות יעדם של כ-50,000 עולי רגל מאתיופיה פעמיים בשנה במהלך החודשים המוסלמיים שבהם חלו החג' ורביע אל-אוול. העלייה לרגל הראשונה היא להנצחת לידתו, והשנייה היא למותו. באופן מסורתי הם נושאים מקלות שסועים המכונים "אול שייח' חוסיין", שהם קטנים ואינם מנוצלים לכל מטרה מעשית. ברגע שהם מגיעים למקדש, עולי הרגל נכנסים בתורם לקבר הקדוש בזחילה דרך פתח קטן.

המתחם הדתי הנרחב המוקדש לשייח' חוסיין כולל את העיירה ואת העמק הסמוך של קצ'מסרה. במהלך המאה ה-18, האמיר עבד אל-שקור בן יוסף מהרר בנה מקדש לקדוש הבגדאדי עבד אל-קאדר אל-ג'ילאני ליד קברו של שייח' חוסיין. כחלק מהמתחם נחנך גם בית קברות. במתחם יש את המסגד של אביו של שייח' חוסיין, שניהם עם "גובה" מסוג הרר. כמו כן, נמצאות בסמוך שלוש מערות.

קישורים חיצוניים
----------------

ויקישיתוף מדיה וקבצים בנושא **שייח' חוסיין** בוויקישיתוף

הערות שוליים
------------

1. ↑  "Local History in Ethiopia" (PDF). *The Nordic Africa Institute website*. אורכב מ-המקור (PDF) ב-2011-05-28. נבדק ב-2007-12-03.
הרב **אברהם יצחק קליין** (י"ז באלול ה'תרל"ה, 17 בספטמבר 1875 - כ"ח בטבת ה'תשכ"א, 16 בינואר 1961) היה רב הקהילה האורתודוקסית בנירנברג. בסוף ימיו רבה של הקהילה החרדית בחיפה וחבר מועצת גדולי התורה בארץ ישראל.

ביוגרפיה
--------

נולד בדונפלדוואר הסמוכה לפקש שבהונגריה, לאסתר ושמואל קליין. אביו נפטר זמן קצר לאחר שנהיה בר מצווה, אחותו היחידה מרים גרה בבודפשט ולא נישאה עד פטירתה ב-1937. הוא למד בתלמוד תורה בפרשבורג, בישיבת נייטרא (יי') אצל הרב משה כ"ץ ואחר כך בישיבת פרשבורג אצל הרב שמחה בונם סופר, שם התיידד עם בנו עקיבא, ידידות שנמשכה כל חייהם. נישא ליעטל בת הרב אלעזר מינץ (גר'), רבה של קֶמפּנוֹ הסמוכה לפוזנן, ומחבר הספר "גט מסודר". לאחר נישואיהם התגוררו בני הזוג ליד הוריה. הוא ניסה לעסוק במסחר וכשל, ולכן החל במסלול הכשרה לרבנות שכחלק ממנו נסע ללמוד פילוסופיה באוניברסיטת ברסלאו כדי לרכוש תואר אקדמי. התזה שלו הייתה ספר על היחס בין גוף לנשמה, שהיה הספר היחיד שהוציא לאור בחייו.

משרתו התורנית הראשונה הייתה כרב הסמינר למורים בווירצבורג. זמן קצר לאחר שהחל לשמש במשרה זו (1909), הוכתר כרבה של הקהילה האורתודוקסית "עדת ישראל" בנירנברג. חמיו עזב את רבנות העיר קמפן ועבר להתגורר בסמוך אליו. לאחר פטירת הרב שלמה זלמן ברויאר, רבה האורתודוקסי של פרנקפורט, ניסו אישי ציבור שונים ובהם יעקב רוזנהיים להסדיר את מינויו לתפקיד, המהלך כשל והוא נותר בנירנברג עד סמוך למלחמת העולם השנייה. יום לפני ליל הבדולח יצא לריגה שבלטביה לבקר את בנו, בליל הבדולח הגיעו לביתו עם רשימה מוכנת מראש כדי לעוצרו, בדירה המשותפת התגורר הרב שמואל הכהן מונק והוא נעצר. אחד מבני הקהילה שלח אליו לריגה מכתב אזהרה שלא ישוב עוד לנירנברג. הוא שהה עוד עשרה חודשים בריגה, בה למד עם הרב המקומי ר' מנחם מנדל זק, ואחר כך עלה לארץ ישראל כשהוא עובר דרך וילנה וורשה.

כשהגיע לארץ ישראל התגורר בתל אביב וקיבל תמיכה כפליט, משהוצעה לו רבנות קהילת "מקור חיים" בחיפה נענה בחיוב והחל את תפקידו בתחילת חודש כסליו ה'ת"ש. הוא כיהן גם כרבה של קהילת יוצאי גרמניה בחיפה, "אהבת תורה". בלילות שבת, העביר בקהילה זו סדרת הרצאות עיוניות בנושאים שונים, במסגרתה העביר את סדרת המסות שלו על יסודות הנבואה, שקובצו לאחר פטירתו בספרו "נביאי אמת". בשנת 1950 נסע לארצות הברית כדי לטפל בהדפסת הספר "גט מסודר" של חמיו וכדי לבקר את יוצאי קהילתו בנירנברג שהיגרו לארצות הברית, אנשי קהילה זו תרמו לאחר פטירתו את משכן בית הכנסת "בית אברהם יצחק" לזכרו.

הוא נפטר לאחר מחלה בכ"ח בטבת ה'תשכ"א, 16 בינואר 1961, ונקבר בבית הקברות שומרי שבת בבני ברק.

משפחתו
------

בתו ליזל (לאצא) נישאה לרב יוסף אברהם וולף, בתו אסתר נישאה לרב אברהם מונק (בן הרב עזריאל הכהן מונק, רב קהילת "עדת ישראל" החרדית בברלין), שתיהן התגוררו בבני ברק. בנו הבכור חנוך ומשפחתו שהו בריגה בפרוץ מלחמת העולם השנייה וככל הנראה נספו בשואה.

ספריו
-----

* קובץ חידושי תורה ושו"ת בראש הספר **נביאי אמת: יסודות כתבי הקודש**, בעריכת חתנו הרב יוסף אברהם וולף, בני ברק: הוצאת נצח, תשכ"ט
* **נחלת אברהם יצחק** - חידושים על תנ"ך, פרקי אבות, ענייני המועדים ופסקי הלכה, בני ברק, תשל"ב

לקריאה נוספת
------------

* הרב יוסף אברהם וולף, **ראשי פרקים לתולדות מורנו הגאון רבי אברהם־יצחק קליין זצ"ל גב"ד נירנברג**, בראש ספרו **נביאי אמת**, בני ברק תשכ"ט

קישורים חיצוניים
----------------

* אברהם יצחק בן שמואל קליין (1875-1961), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299551205171
* LCCN: no92022281
* VIAF: 70957820
* WorldCat: lccn-no92022281

 |
**יפים ולדימירוביץ' ליטבינובסקי** (ברוסית: **Ефим Владимирович Литвиновский**; ‏ (25 במאי 1921 – 29 בינואר 1993) היה ממשתתפי המרד בסוביבור.

קורות חיים
----------

 ערך מורחב – **המרד במחנה סוביבור**  

נולד בעיירה סמילה במרכז אוקראינה (כיום נמצאת המושבה בתחומי מחוז צ'רקאסי של אוקראינה) במשפחה יהודית. כשהיה בן שנה, עברה המשפחה לעיר סמרה שבמרכז רוסיה. הוריו נפטרו כשהיה בן 14. עבד כשוליית ספר. בשנת 1939 גויס לשירות חובה בצבא האדום.

מהיום הראשון של הפלישה הנאצית לברית המועצות לחם בחזית. במהלך הקרבות נפל בשבי הגרמני. בהתחלה הצליח להסתיר את יהדותו. נאסר במחנות שבויים תחת שם בדוי. לבסוף "התגלתה" יהדותו. הוא הופרד מהחיילים שאינם יהודים, ונשלח למחנה עבודה בגטו מינסק, שם שהה כשנה. בספטמבר 1942 נשלח עם עוד יהודים ממינסק למחנה הריכוז וההשמדה סוביבור שבפולין. במחנה הוא התקשר עם אלכסנדר פצ'רסקי, ולקח חלק פעיל התקוממות האסירים שהתרחשה במחנה ב-14 באוקטובר אותה שנה. בתחילת המרד הוא ביחד עם עוד אסירים חתך את גדר המחנה. ליטבינובסקי הצליח להימלט מהמחנה אל היערות שבסביבה. הוא, ביחד עם אסיר נוסף בשם צדוק לוין, נע דרך היערות מזרחה, עד שפגש יחידת הפרטיזנים סובייטים. הוא הצטרף אליהם ולחם בשורות הפרטיזנים עד לשחרור האזור על ידי הצבא האדום.

עם הגעת הצבא האדום, התגייס ליטבינובסקי מחדש לצבא. לחם בפולין, על גבורתו באחד הקרבות עוטר בעיטור התהילה. בסוף 1944 נפצע קשה, אושפז לתקופה ארוכה בבית חולים. לאחר שהחלים, שוחרר מן השירות הצבאי. לאחר המלחמה שב לסמרה. עבד לפרנסתו כספר. התחתן ונולדה לו בת.

בשנת 1963 ביחד עם אלכסיי וייצן וניצולים נוספים השתתף בפגישה הראשונה של תשתתפי המרד, אשר נערכה בדירתו של אלכסנדר פצ'רסקי בעיר רוסטוב על הדון. מאז נערך המפגש של הניצולים כל 5 שנים, עד למותו של פצ'רסקי ב-1990.

ב-29 בינואר 1993 נפטר בביתו בעיר סמרה. בשנת 2019 הותקן לוח הנצחה לזכרו על בניין, בו הייתה המספרה, בה עבד בעיר סמרה.

קישורים חיצוניים
----------------

* ביוגרפיה של יפים ליטבינובסקי (רוסית)
* - סיפורו של יפים ליטבינובסקי (עברית)
**קרדיומיופתיה רסטריקטיבית** היא מחלה של שריר הלב, השייכת לקבוצת מחלות הטרוגניות מסוג קרדיומיופתיה. מחלה זו אינה שכיחה יחסית, ומאופיינת על ידי תפקוד דיאסטולי שאינו תקין, לרוב יחד עם ירידה בכושר התכווצות שריר הלב. הסיבות לכך כוללות מחלות שונות, כגון מחלות הסננה, עמילואידוזיס למשל, מחלות אגירה, מחלות המביאות להפיכת שריר הלב לפיברוטי כגון סקלרודרמה, וכן מצבים נוספים. במחלה זו העליות מורחבות ומרבים למצוא פרפור עליות כאשר הלחץ הסוף דיאסטולי בחדרים מוגבר (לאור חוסר היכולת של החדרים להתרחב באופן משמעותי). לרוב התסמין הראשון יהיה סבילות למאמץ ולעיתים יש סימן קוסמאול חיובי.

עמילואידוזיס
------------

עמילואידוזיס (במרבית המקרים: ראשוני) הוא סיבה עיקרית למחלה זו, לאור ייצור מוגבר של שרשראות קצרות של אימונוגלובולינים אשר מסנינים את שריר הלב. לרוב, מצבורי העמילואיד מסנינים את שריר הלב בעיקר ליד מערכת ההולכה וליד העורקים הקורונריים וכתוצאה מכך יש הפרעות קצב וחסמי הולכה. הסיכון לקיום של קרישי דם בעליות מוגבר וזה מצדיק שימוש בטיפול נוגד קרישה.

מחלות אגירה
-----------

מחלות אלו לרוב מתגלות במהלך הילדות ועוברות באופני תורשה שונים. במחלת פברי מחסור באנזים ליזוזומלי הקרוי אלפא גלקטוזידאז A, גורם הצטברות של גליקוליפידים וכתוצאה מכך מביאה לקרדיומיופתיה של שריר הלב. האבחנה קריטית היות שמתן תחליף לאנזים משפרת את התפקוד הלבבי ומפחיתה את המצבורים הגליקוליפידים. מחלות נוספות הן מחלת גושה, מחלות אגירת גליקוגן, מוקופוליסכרידזות ותסמונות נוספות, חלקן ניתנות לטיפול באמצעות מתן תחליפי של האנזים החסר.

פיברוזיס של שריר הלב
--------------------

מצבים שונים יכולים להביא להחלפת שריר הלב לרקמה פיברוטית. אחד מן המצבים הללו כולל סקלרודרמה או למשל מצבים כגון קרינה.

קישורים חיצוניים
----------------

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
אופנת ליז הייתה יצרנית אופנה ישראלית, אשר הייתה פעילה בשנות ה-70 וה-80 של המאה ה-20.

היסטוריה
--------

אופנת ליז הוקמה על ידי מילה וויקטור גצל, זוג עולים חדשים מצרפת, יחד עם שותף מקומי בשם אשר שלום.

בני הזוג גצל היו בעלים של מפעל לייצור בגדים תחת המותג Gelilaine בעיר רואן (אנ') שבצרפת, אותו הקימו בשנות ה-60. בשנת 1970 סגרו את המפעל בצרפת, עלו לישראל, ורכשו בית מלאכה לטקסטיל בתל אביב. לאחר ארבע שנות פעילות, הכירו את אשר שלום, ויחד איתו הקימו מפעל לייצור מוצרי אופנה תחת המותג "ליז", על שמה של בתם הבכורה של בני הזוג גצל. המפעל מנה כ-90 עובדים, ואף ייצא בגדים לרשתות מובילות באירופה, ארצות הברית, דרום אפריקה ועוד. המותג היה ידוע בעיצוב סריגים, חולצות טריקו ובגדי ים, שנמכרו בחנויות בגדים ברחבי המדינה, לרבות בחנויות הבית של המותג.

בהמשך הפעילות של החברה, התווסף גם מותג בגדי ילדים בשם "מיני ליז". בילדותה, דגמנה עבור מיני ליז יעל פוליאקוב. המותג הציג את דגמיו ועיצוביו באופן קבוע בשבוע האופנה בתל אביב, ודגמנו עבור המותג בין היתר אילנה שושן, פינצ'י מור, חלי גולדנברג ועוד.

אופנת ליז, הדוגמנית אילנה שושןתמונה שיווקית של בגדי הים של ליז
בשנת 1987 נפרדה דרכם של הזוג גצל ואשר שלום. הצדדים חילקו ביניהם את הפעילות, כך שהזוג גצל, יחד עם ילדיהם אדיט, ליזה ופיליפ, לקחו את ניהול חנויות המפעל, ואילו אשר שלום המשיך את ייצור המוצרים עצמם תחת חברה בשם "טריקוליז בע"מ", אך שני הצדדים החזיקו במשותף במותג "ליז" (סימן רשום), כך שהלקוחות לא חשו בשינוי.

בשנת 1988 החלה חברת טריקוליז בהנהלתו של אשר שלום להיקלע לקשיים כספיים, על רקע הקשיים בענף הטקסטיל. בעקבות כך, אשר שלום עזב את הארץ תוך שהוא מותיר אחריו חובות. בשנת 1990 מונה מפרק לחברת טריקוליז, והזוג גצל רכשו מהמפרק את כל הזכויות למותג ליז. בשנת 1993 הופסקה סופית פעילות המותג.

ראו גם
------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אופנת ליז** |
| מדיה-ויקי דפי התוכנה במדיה-ויקי: **LIZ fashion** |

הערות שוליים
------------

1. 1 2 3  חולצה קטנה ושמה ליז, על המשמר, 7 בספטמבר 1976
2. ↑  תחליף חורפי לחולצות טריקו, מעריב, 15 בספטמבר 1976
3. 1 2  מראות 85, באתר העולם הזה, ‏15 באוגוסט 1984
4. ↑  יהודית חנוך, הצימוק של השק"ם, מעריב, 27 במאי 1986
5. ↑  שירה ברויאר, טרי משנקר, חדשות, 30 במרץ 1987
6. ↑  מיכל הולצמן, הולכים לים, מעריב, 9 ביוני 1987
7. ↑  ⁨בגדי טריקו לכל גיל ולשנ י המינים, מעריב, 4 ביוני 1980
8. ↑  ⁨מעריב⁩ | עמוד 21 | 28 ינואר 1981 | אוסף העיתונות | הספרייה הלאומית, באתר www.nli.org.il
9. ↑  גליון #2267 - 11 בפברואר 1981 | ארכיון העולם הזה, באתר thisworld.online
10. ↑  ⁨דבר⁩ | עמוד 9 | 22 אוגוסט 1983 | אוסף העיתונות | הספרייה הלאומית, באתר www.nli.org.il
11. ↑  אבי קרטין, אופנה ליז נקלעה לקשיים כספיים, חדשות, 17 בינואר 1988
12. ↑  אבי קרטין, פוחדים ממפולת, חדשות, 18 בינואר 1988
13. ↑  ירון פריד, ליז, עליה השלום, כותרת ראשית, 27 בינואר 1988
14. ↑  אלעזר לוין, קצת מיתון, מהיום, חדשות, 4 במרץ 1988
15. ↑  מפרקים למאמא יוקרו ואופנת ליז, חדשות, 5 בספטמבר 1990
**אברימה אבו סילה** (באנגלית: **Ebrima Ebou Sillah**; נולד ב-12 באפריל 1980) הוא כדורגלן עבר גמביאני ששיחק בעמדת החלוץ.

קריירה
------

אבו סילה התחיל את הקריירה שלו במחלקת הנוער של ריאל דה בנג'ול המקומית ותוך מספר חודשים עבר לבלגיה.

בקיץ 1996 אבו סילה חתם בבלנקנברג' הבלגית וכעבור שנה חתם בקלאב ברוז' מליגת העל הבלגית. בשנתיים הראשונות שלו אבו סילה בברוז' הוא מיעט לשחק ולכן הושאל להארלבקה בעונת 1999/2000. בסיום העונה, חזר לברוז' בה שיחק שנתיים נוספות.

בקיץ 2002 חתם ברוסנדאל ההולנדית.

בינואר 2003 הצטרף לרובין קאזאן מליגת העל הרוסית במדיה שיחק שלוש עונות. בקיץ 2006 חזר לקדנציה שנייה ברוסנדאל.

בקיץ 2006 חתם בבריסל. בפברואר 2007 הושאל להפועל פתח תקווה מליגת העל. בפתח תקווה רשם 11 הופעות ולא כבש אף שער.

בקיץ 2007 הושאל למאסטריכט מהליגה ההולנדית השנייה ובסיום העונה חתם על חזה לשנתיים במועדון.

בקיץ 2011 הצטרף לבלישיה בליזן וכעבור שנה לספורטנד האסלט בה שיחק שנתיים. לאחר מכן פרש מכדורגל.

נבחרת גמביה
-----------

אברימה אבו סילה החל לשחק במדי נבחרת גמביה בכדורגל כבר בגיל 16 כאשר בשנת 1996 השתתף במשחקי מוקדמות לקראת מונדיאל 1998.

בשנת 2008 הוא הפך לשחקן מרכזי בנבחרת ואף היה קפטן במספר משחקים.

תארים
-----

קלאב ברוז'
* ליגת העל הבלגית: 1997/1998
* הגביע הבלגי: 2001/2002

קישורים חיצוניים
----------------

ויקישיתוף מדיה וקבצים בנושא **אברימה אבו סילה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt
סמל הבד"צ אחרי פטירתו של הרב עובדיה יוסף
סמל הבד"צ לפני פטירתו של הרב עובדיה יוסף
**בד"צ בית יוסף** הוא סוכנות כשרות שהוקמה על ידי הרב עובדיה יוסף ומתנהל על-פי פסיקותיו, המבוססות בדרך כלל על פסקי הרב יוסף קארו. הבד"צ מאוגד כחברה בשם **בד"ץ "בית יוסף" בע"מ**.

היסטוריה
--------

הבד"צ הוקם בעשור האחרון של המאה העשרים כדי לספק מוצרים כשרים לבני הספרדים ההולכים לאור פסיקותיו של הרב עובדיה יוסף. מלבד עסקי המזון בהכשר בד"צ זה, ובפרט מותג הבשר "עטרה", נמצא תחת פיקוחו גם מפעל התפילין "תפארת יוסף".

בספטמבר 2016 הגיש רשם העמותות בקשה לפירוק עמותה הקשורה לבד"ץ, בשל אי-סדרים בפעילותה.

באפריל 2017 הורשע רב העיר חולון אברהם יוסף, בנו של הרב עובדיה יוסף, בהפרת אמונים, משום שבמסגרת כהונתו קידם אינטרסים כלכליים של בד"צ בית יוסף.

סימני כשרות הבד"צ
-----------------

לבד"צ בית יוסף כמה סימני כשרות שמטרתם למנוע זיופים. בין היתר הוא משתמש בהולוגרמה - מדבקה המיוצרת בעזרת לייזר. בעבר השתמש הבד"צ בפלומבה מפלסטיק האוחז את הבשר או העוף כך שכדי להורידו חייבים לשבור אותו. השימוש בפלומבות הופסק בהוראת משרד הבריאות לאחר שתינוק נחנק מאחת מהן.

ראשי הבד"צ
----------

הרב עובדיה יוסף שימש כנשיא הבד"צ עד לפטירתו, ומאז עומד בנו, הרב משה יוסף, בראש הארגון. חבר מועצת חכמי התורה הרב שמעון בעדני היה עד פטירתו חבר ועד הכשרות של הבד"צ.

ביקורת
------

בשנת 2017 ראש מחלקת הכשרות במשרד לשירותי דת, עמיחי פילבר, אמר:

"יש בד"צים פרטיים שמפעילים מערך משגיחים עצמאי ודורשים הקפדה על חומרות מיוחדות, כמו בד"ץ העדה החרדית ובד"ץ הרב לנדא. בד"צים אחרים לעומתם הם אשליה אחת גדולה. הם מסתמכים על המשגיחים שלנו ולא דורשים שום דבר מעבר למה שדורשת הרבנות. כל ה'תרומה' שלהם היא בגביית כסף על התעודה. בד"ץ בית יוסף הוא דוגמה מובהקת לפרצה הזו. זו מערכת שגובה כסף ותו לא".
בשנת 2018 בתוך חודש אחד אירעו שתי תקלות חמורות בהשגחה. במקרה אחד שווקו חתיכות בשר רבות שלא נוקרו מחלב. באירוע אחר ממתק חמץ שווק ככשר לפסח. בשני המקרים דיווחו צרכנים על המכשול, והמוצרים נאספו.

קישורים חיצוניים
----------------

* אתר האינטרנט הרשמי של בד"ץ בית יוסף
* אתר תפילין תפארת יוסף (אורכב 17.01.2012 בארכיון Wayback Machine)

הערות שוליים
------------

1. ↑  דוגמה
2. ↑  רשימת בתי עסק בכשרותם
3. ↑  יצחק דנון, בקשה לפירוק הבד"ץ של משפחת יוסף, באתר News1 מחלקה ראשונה, 19 בספטמבר 2016
4. ↑  חן מענית, ‏הרב אברהם יוסף, בנו של הרב עובדיה, הורשע בהפרת אמונים, באתר גלובס, 23 באפריל 2017
5. ↑  הסבר אודות הולוגרמה
6. ↑  תמונה של פלומבה
7. ↑  בחדרי חרדים, תינוק בבית שמש נחנק לאחר שבלע פלומבת מתכת של כשרות בשר
8. ↑  יהודה יפרח, בדץ בית יוסף? רק גובים כסף ומסתמכים על משגיחי הרבנות, באתר nrg‏, 19 במאי 2017
9. ↑  ישי כהן, חמץ גמור שווק כ"כשר לפסח" עם כשר.. באתר כיכר השבת, ‏2018-03-28

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310728505171

 |